เรื่องร้องเรียน: ร้องเรียนค่าที่จอดรถฝั่งตรงข้ามโรงพยาบาลจุฬา  มีราคาแพงเกินไป
การดำเนินการของเจ้าหน้าที่: กรุงเทพมหานคร โดยงานบริการที่จอดยานยนต์ กองรายได้ เรียนชี้แจงในส่วนของอัตราค่าธรรมเนียมจอดรถดังนี้ 1. กรุงเทพมหานครได้จัดเก็บค่าธรรมเนียมจอดรถในลานจอดรถเขตทางถนนราชดำริ โดยอาศัยอำนาจตามพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ. 2562 และข้อบัญญัติกรุงเทพมหานคร เรื่อง การจัดระเบียบการจอดรถ พ.ศ. 2564 บัญชีอัตราค่าธรรมเนียมจอดรถแนบท้ายข้อบัญญัติฯ โดย อัตราค่าธรรมเนียมรถประเภทรถยนต์ขนาด 4 ล้อ ชั่วโมงแรก 20 บาท ชั่วโมงที่สองเป็นต้นไป ชั่วโมงละ 30 บาท หมายเหตุ เศษของชั่วโมงคิดเป็นหนึ่งชั่วโมง โดยลานจอดรถเขตทางถนนราชดำรินั้นใช้ระบบจัดเก็บค่าธรรมเนียมอัตโนมัติ โดยยึดจากเวลาที่รับบัตร P-Card จากทางเข้าลานฯ ถึงเวลาแสกนบัตร P-Card ขณะเตรียมออกจากลานฯที่ตู้ทางออก 2. จากรูปภาพที่ผู้ร้องแนบประกอบคำร้อง เป็นรูปใบเสร็จที่ออกจากระบบจัดเก็บค่าธรรมเนียมจอดรถอัตโนมัติ โดยคิดคำนวณตามเวลาที่ใช้จอดจริง คือ วันเวลาเข้า วันที่ 12/10/66 เวลา 16.01.25 น. วันเวลาที่ออก วันที่ 12/10/66 เวลา 17.03.53 น. รวมเวลาจอดจริง 01.02.28 หรือ 1 ชั่วโมง 2นาที 28 วินาที ซึ่งเข้า ชั่วโมงแรก 20 บาท และชั่วโมงที่สองเป็นต้นไป เศษ 2 นาที 28 วินาที เป็นเศษของชั่วโมงคิดเป็นหนึ่งชั่วโมง 30 บาท รวมค่าธรรมเนียมจอดรถ 50 บาท ซึ่งถูกต้องตามอัตราที่กำหนดในบัญชีอัตราค่าธรรมเนียมจอดรถท้ายข้อบัญญัติกรุงเทพหมานคร เรื่องการจัดระเบียบการจอดรถ พ.ศ. 2564  (กองรายได้ สำนักการคลัง) ลิงค์ ข้อบัญญัติกรุงเทพมหานคร เรื่อง การจัดระเบียบการจอดรถ พ.ศ.2564 https://ratchakitcha.soc.go.th/documents/17187416.pdf
ความเห็นของผู้แจ้ง: ผมร้องเรียนเรื่องค่าจอดรถ มีราคาแพงเกินไป  ซึ่งคำตอบคือการอธิบายว่ามีวิธีการคิดเงินอย่าง  ซึ่งไม่ตรงกับการร้องเรียน
พื้นที่: แขวงลุมพินี เขตปทุมวัน กรุงเทพมหานคร